
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 140 

12 Αυγούστου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 76 
Προσαρμογή της Ελληνικής Νομοθεσίας στην οδηγία 
2008/43/ΕΚ της Επιτροπής της 4ης Απριλίου 2008 
για την καθιέρωση, σύμφωνα με την οδηγία 93/15/ 
ΕΟΚ του Συμβουλίου, συστήματος αναγνώρισης 
και εντοπισμού των εκρηκτικών υλών εμπορικής 
χρήσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 3,4 και 5 του Νόμου 1338/1983 «Εφαρ¬ 
μογή του Κοινοτικού Δικαίου» (Α' 34), όπως αυτές έχουν 
αντικατασταθεί και τροποποιηθεί αντιστοίχως με το άρ¬ 
θρο 65 του Νόμου 1892/1990 (Α' 101), με το άρθρο 6 παρ. 
4 του Νόμου 1440/1984 (Α' 70), με τα άρθρα 7 του Νόμου 
1775/1988 (Α' 101), 31 του Νόμου 2076/1992 (Α' 130), 19 του 
Νόμου 2367/1995 (Α' 261), 22 του Νόμου 2789/2000 (Α' 21) 
και με το άρθρο 48 του Νόμου 3427/2005 (Α' 312). 

β. του άρθρου 90 του Π.Δ. 63/2005 (ΦΕΚ Α' 98) «Κω¬ 
δικοποίηση της Νομοθεσίας για τη Κυβέρνηση και τα 
Κυβερνητικά Όργανα». 

γ. Του Π.Δ. 229/86 (ΦΕΚ Α' 96/) «Σύσταση και Οργάνω¬ 
ση της Γ ενικής Γ ραμματείας Βιομηχανίας», όπως τρο¬ 
ποποιήθηκε με το Π.Δ. 396/89 (ΦΕΚ Α' 172) «Οργανισμός 
της Γ ενικής Γ ραμματείας Βιομηχανίας» και το Π.Δ. 189/95 
(ΦΕΚ Α' 99) «Συμπλήρωση και τροποποίηση διατάξεων» 
του ΠΔ 396/89, του Π.Δ. 182/2005 (ΦΕΚ Α' 230) και του 
Ν. 2367/95 (ΦΕΚ Α' 261). 

2. Το Π.Δ. 187/2009 (ΦΕΚ Α' 214) «Διορισμός Υπουργών 
και Υφυπουργών». 

3. Την υπ’ αριθμ. 2876/2009 Απόφαση του Πρωθυπουρ¬ 
γού (ΦΕΚ Β' 2234) «Αλλαγή τίτλου Υπουργείων». 

4. Το Π.Δ. 185/2009 (ΦΕΚ Α' 213) «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε Υπουργείο Οικονομίας, 
Ανταγωνιστικότητας και Ναυτιλίας κ.λπ.». 

5. Το Π.Δ. 189/2009 (ΦΕΚ Α' 221) «Καθορισμός και ανα¬ 
κατανομή αρμοδιοτήτων των Υπουργείων». 


6. Την υπ’ αριθ. 3329/89 Κοινή Υπουργική Απόφαση 
(ΦΕΚ Β' 132) «Κανονισμοί για την παραγωγή αποθήκευση 
και διάθεση σε κατανάλωση εκρηκτικών υλών». 

7. Το Π.Δ. 455/95 (ΦΕΚ Α' 268), για την εναρμόνιση 
των διατάξεων περί της εμπορίας και του ελέγχου των 
εκρηκτικών υλών εμπορικής χρήσης, καθώς και την τρο¬ 
ποποίηση και συμπλήρωση του με το Π.Δ. 2/2006 (ΦΕΚ 
Α' 1). 

8. Το Ν. 2168/1993 (ΦΕΚ Α' 147 «Ρύθμιση θεμάτων που 
αφορούν όπλα, πυρομαχικά, εκρηκτικές ύλες, εκρηκτι¬ 
κούς μηχανισμούς και άλλες διατάξεις». 

9. Το Π.Δ. 413/1977 (ΦΕΚ Α' 128) «Περί αγοράς, μετα¬ 
φοράς και καταναλώσεως εκρηκτικών υλών». 

10. Το γεγονός ότι από τις διατάξεις του παρόντος 
δεν προκαλείται δαπάνη εις βάρος του κρατικού προϋ¬ 
πολογισμού. 

11. Την υπ’ αριθ. Δ131/2010 γνωμοδότηση του Συμβου¬ 
λίου της Επικράτειας μετά από πρόταση των Υπουρ¬ 
γών Οικονομίας Ανταγωνιστικότητας και Ναυτιλίας, και 
Προστασίας του Πολίτη, αποφασίζουμε: 

ΚΕΦΑΛΑΙΟ 1 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

(άρθρο 1 της Οδηγίας 2008/43/ΕΚ) 
Αντικείμενο 

Με το παρόν Προεδρικό Διάταγμα προσαρμόζεται η 
ελληνική νομοθεσία στην οδηγία 2008/43/ΕΚ της επι¬ 
τροπής «για την καθιέρωση, σύμφωνα με την οδηγία 
93/15/ΕΟΚ του Συμβουλίου, συστήματος αναγνώρισης 
και εντοπισμού των εκρηκτικών υλών εμπορικής χρήσης» 
(ΕΕΕ 94/8 της 5.4.2008). 

Άρθρο 2 

(άρθρο 2 της Οδηγίας 2008/43/ΕΚ) 

Πεδίο εφαρμογής 

Το παρόν Προεδρικό Διάταγμα δεν έχει εφαρμογή 
ως προς: 

α) τις εκρηκτικές ύλες που μεταφέρονται και παρα- 
δίδονται χωρίς συσκευασία ή σε αντλιοφόρα φορτηγά 
για την άμεση εκφόρτωσή τους στον τόπο χρήσης 
τους, 

β) τις εκρηκτικές ύλες που παρασκευάζονται στους 
τόπους ανατίναξης και χρησιμοποιούνται αμέσως μετά 
την παραγωγή τους (παραγωγή «επί τόπου»), 

γ) τα πυρομαχικά. 

ΚΕΦΑΛΑΙΟ 2 

ΑΝΑΓΝΩΡΙΣΗ ΤΟΥ ΠΡΟΪΟΝΤΟΣ 

Άρθρο 3 

(άρθρο 3 της Οδηγίας 2008/43/ΕΚ) 
Αποκλειστική αναγνώριση 

1. Οι επιχειρήσεις που εμπίπτουν στον τομέα των 
εκρηκτικών υλών, οι οποίες παρασκευάζουν ή εισάγουν 
εκρηκτικές ύλες ή συναρμολογούν πυροκροτητές, επι¬ 
σημαίνουν τις εκρηκτικές ύλες και κάθε ελάχιστη μονά¬ 
δα συσκευασίας με αποκλειστική αναγνώριση. 

Όταν μια εκρηκτική ύλη υπόκειται σε περαιτέρω 
μεταποιητική διαδικασία, οι κατασκευαστές δεν υπο- 
χρεούνται να επισημάνουν την εκρηκτική ύλη με νέα 
αποκλειστική αναγνώριση, εκτός εάν δεν υφίσταται 
πλέον η αρχική αποκλειστική αναγνώριση σύμφωνα με 
το άρθρο 5. 

2. Η παράγραφος 1 δεν εφαρμόζεται όταν η εκρη¬ 
κτική ύλη παράγεται για εξαγωγή και επισημαίνεται 
με αναγνώριση σύμφωνα με τις απαιτήσεις της χώρας 
εισαγωγής, η οποία επιτρέπει τον εντοπισμό της εκρη¬ 
κτικής ύλης. 

3. Η αποκλειστική αναγνώριση περιλαμβάνει τα στοι¬ 
χεία που περιγράφονται στο παράρτημα. 

4. Για κάθε μονάδα παραγωγής ορίζεται ένας τριψή¬ 
φιος κωδικός από την εθνική αρχή του άρθρου 16. 

5. Όταν η μονάδα παραγωγής του κατασκευαστή βρί¬ 
σκεται εκτός Κοινότητας, ο κατασκευαστής επικοινωνεί 
με την εθνική αρχή, προκειμένου η μονάδα παραγωγής 
να λάβει τον εν λόγω κωδικό. 

Όταν η μονάδα παραγωγής και ο κατασκευαστής βρί¬ 
σκονται εκτός Κοινότητας, ο εισαγωγέας των συγκε¬ 
κριμένων εκρηκτικών υλών επικοινωνεί με την εθνική 
αρχή, προκειμένου η μονάδα παραγωγής να λάβει τον 
εν λόγω κωδικό. 

6. Οι διανομείς, οι οποίοι επανασυσκευάζουν εκρηκτι¬ 
κές ύλες, υποχρεούνται με μέριμνα και ευθύνη των, να 
τοποθετούν την αποκλειστική αναγνώριση στις εκρηκτι¬ 
κές ύλες και σε κάθε ελάχιστη μονάδα συσκευασίας. 

Αρθρο 4 

(άρθρο 4 της Οδηγίας 2008/43/ΕΚ) 
Επισήμανση και σταθερή τοποθέτηση 

Η αποκλειστική αναγνώριση επισημαίνεται (ετικέτα) 
ή τίθεται σταθερά (εκτύπωση επί του υλικού) επί του 
εκάστοτε προϊόντος κατά τρόπον ώστε να είναι ανθε¬ 
κτική και ευανάγνωστη. 

Αρθρο 5 

(άρθρο 5 της Οδηγίας 2008/43/ΕΚ) 
Εκρηκτικές ύλες με τη μορφή φυσιγγίων 
και εκρηκτικές ύλες σε σάκους 

Γ ια τις εκρηκτικές ύλες με τη μορφή φυσιγγίων και τις 
εκρηκτικές ύλες σε σάκους, η αποκλειστική αναγνώριση 
επισημαίνεται με αυτοκόλλητη ετικέτα ή με απευθείας 
εκτύπωση σε κάθε φυσίγγιο ή σάκο. Σχετική ετικέτα 
τίθεται σε κάθε κιβώτιο φυσιγγίων. 


Επιπλέον, οι επιχειρήσεις μπορούν να χρησιμοποι¬ 
ούν μια παθητική, αδρανή ηλεκτρονική επιγραφή την 
οποία να θέτουν σε κάθε φυσίγγιο ή σάκο, και ομοίως, 
μια σχετική ηλεκτρονική επιγραφή για κάθε κιβώτιο 
φυσιγγίων. 

Άρθρο 6 

(άρθρο 6 της Οδηγίας 2008/43/ΕΚ) 
Εκρηκτικές ύλες δύο συστατικών 

Γ ια τις συσκευασμένες εκρηκτικές ύλες δύο συστατι¬ 
κών, η αποκλειστική αναγνώριση επισημαίνεται με αυ¬ 
τοκόλλητη ετικέτα ή με απευθείας εκτύπωση σε κάθε 
ελάχιστη μονάδα συσκευασίας που περιέχει τα δύο 
συστατικά. 

Αρθρο 7 

(άρθρο 7 της Οδηγίας 2008/43/ΕΚ) 

Κοινοί πυροκροτητές και επιβραδυντές 
ακαριαίας θρυαλλίδας 

Για τους κοινούς πυροκροτητές και τους επιβραδυ¬ 
ντές ακαριαίας θρυαλλίδας, η αποκλειστική αναγνώριση 
επισημαίνεται με αυτοκόλλητη ετικέτα ή με απευθείας 
εκτύπωση στο σώμα του πυροκροτητή. Σχετική ετικέτα 
τίθεται σε κάθε κιβώτιο πυροκροτητών ή επιβραδυντών 
ακαριαίας θρυαλλίδας. 

Επιπλέον, οι επιχειρήσεις μπορούν να χρησιμοποι¬ 
ούν μια παθητική, αδρανή ηλεκτρονική επιγραφή, την 
οποία να θέτουν σε κάθε πυροκροτητή ή θρυαλλί¬ 
δα, και μια σχετική ηλεκτρονική επιγραφή για κάθε 
κιβώτιο πυροκροτητών και επιβραδυντών ακαριαίας 
θρυαλλίδας. 

Αρθρο 8 

(άρθρο 8 της Οδηγίας 2008/43/ΕΚ) 
Ηλεκτρικοί, μη ηλεκτρικοί και ηλεκτρονικοί 
πυροκροτητές 

Για τους ηλεκτρικούς, μη ηλεκτρικούς και ηλεκτρο¬ 
νικούς πυροκροτητές, η αποκλειστική αναγνώριση επι- 
σημαίνεται είτε με αυτοκόλλητη ετικέτα στα σύρματα 
ή καλώδια, είτε με απευθείας εκτύπωση στο σώμα του 
πυροκροτητή. Σχετική ετικέτα τίθεται σε κάθε κιβώτιο 
πυροκροτητών. 

Επιπλέον, οι επιχειρήσεις μπορούν να χρησιμοποι¬ 
ούν μια παθητική, αδρανή ηλεκτρονική επιγραφή, την 
οποία να θέτουν σε κάθε πυροκροτητή, και μια σχετική 
ηλεκτρονική επιγραφή για κάθε κιβώτιο πυροκροτη¬ 
τών. 

Αρθρο 9 

(άρθρο 9 της Οδηγίας 2008/43/ΕΚ) 
Εναυστήρες και ενισχυτές 

Γ ια τους εναυστήρες και τους ενισχυτές, η αποκλειστι¬ 
κή αναγνώριση επισημαίνεται με αυτοκόλλητη ετικέτα ή 
με απευθείας εκτύπωση στον εναυστήρα ή στον ενισχυ¬ 
τή. Σχετική ετικέτα τίθεται σε κάθε κιβώτιο εναυστήρων 
ή ενισχυτών. 

Επιπλέον, οι επιχειρήσεις μπορούν να χρησιμοποιούν 
μια παθητική, αδρανή ηλεκτρονική επιγραφή, την οποία 
να θέτουν σε κάθε εναυστήρα ή ενισχυτή, και μια σχετι¬ 
κή ηλεκτρονική επιγραφή για κάθε κιβώτιο εναυστήρων 
ή ενισχυτών. 

Άρθρο 10 

(άρθρο 10 της Οδηγίας 2008/43/ΕΚ) 

Ακαριαίες θρυαλλίδες και θρυαλλίδες ασφαλείας 

Για τις ακαριαίες θρυαλλίδες και τις θρυαλλίδες ασφα¬ 
λείας, η αποκλειστική αναγνώριση επισημαίνεται με αυτο¬ 
κόλλητη ετικέτα ή με απευθείας εκτύπωση στη μπομπίνα. 
Η αποκλειστική αναγνώριση σημειώνεται κάθε 5 μέτρα, 
είτε στο εξωτερικό περίβλημα της θρυαλλίδας είτε στο 
διαμορφωμένο με διέλαση πλαστικό εσωτερικό στρώμα, 
το οποίο βρίσκεται αμέσως κάτω από την εξωτερική ίνα 
της θρυαλλίδας. Σχετική ετικέτα τίθεται σε κάθε κιβώτιο 
ακαριαίων θρυαλλίδων ή θρυαλλίδων ασφαλείας. 

Επιπλέον, οι επιχειρήσεις μπορούν να χρησιμοποιούν 
μια παθητική, αδρανή ηλεκτρονική επιγραφή, την οποία 
να θέτουν εντός της θρυαλλίδας, και μια σχετική ηλε¬ 
κτρονική επιγραφή για κάθε κιβώτιο θρυαλλίδων. 

Άρθρο 11 

(άρθρο 11 της Οδηγίας 2008/43/ΕΚ) 

Κυτία και βαρέλια που περιέχουν εκρηκτικές ύλες 

Γ ια τα κυτία και τα βαρέλια που περιέχουν εκρηκτικές 
ύλες, η αποκλειστική αναγνώριση επισημαίνεται με αυ¬ 
τοκόλλητη ετικέτα ή με απευθείας εκτύπωση στο κυτίο 
ή το βαρέλι που περιέχει εκρηκτικές ύλες. 

Επιπλέον, οι επιχειρήσεις μπορούν να χρησιμοποιούν 
μια παθητική, αδρανή ηλεκτρονική επιγραφή, την οποία 
να θέτουν σε κάθε κυτίο και βαρέλι. 

Άρθρο 12 

(άρθρο 12 της Οδηγίας 2008/43/ΕΚ) 
Αντίγραφα της πρωτότυπης ετικέτας 

Οι επιχειρήσεις μπορούν να θέτουν αποσπώμενα αυ¬ 
τοκόλλητα αντίγραφα της πρωτότυπης ετικέτας στις 
εκρηκτικές ύλες για χρήση από τους πελάτες τους. Τα 
εν λόγω αντίγραφα φέρουν ευδιάκριτη ένδειξη ότι πρό¬ 
κειται για αντίγραφα του πρωτοτύπου, προς αποφυγή 
οιασδήποτε αθέμιτης χρήσης. 

ΚΕΦΑΛΑΙΟ 3 

ΣΥΛΛΟΓΗ ΣΤΟΙΧΕΙΩΝ ΚΑΙ ΤΗΡΗΣΗ ΑΡΧΕΙΩΝ 

Αρθρο 13 

(άρθρο 13 της Οδηγίας 2008/43/ΕΚ) 

Συλλογή δεδομένων 

1. Οι επιχειρήσεις που εμπίπτουν στον τομέα των 
εκρηκτικών υλών υποχρεούνται να εφαρμόζουν σύστημα 
συλλογής δεδομένων σχετικά με τις εκρηκτικές ύλες, 
συμπεριλαμβανομένης της αποκλειστικής αναγνώρισής 
τους, σε όλα τα στάδια της αλυσίδας εφοδιασμού και 
του κύκλου ζωής τους. 

2. Το σύστημα συλλογής δεδομένων επιτρέπει στις 
επιχειρήσεις να εντοπίζουν τις εκρηκτικές ύλες έτσι 
ώστε να αναγνωρίζεται ανά πάσα στιγμή η ταυτότητα 
των κατόχων τους. 

3. Οι ως άνω επιχειρήσεις υποχρεούνται να τηρούν 
καλώς ταξινομημένα τα συλλεγόμενα δεδομένα, συμπε- 
ριλαμβανομένης της αποκλειστικής αναγνώρισης και να 
φυλάσσονται αυτά επί δέκα (10) έτη μετά την παράδοση 
ή οποιοδήποτε γνωστό χρονικό σημείο μετά το πέρας 
του κύκλου ζωής της εκρηκτικής ύλης, ακόμη και αν οι 
επιχειρήσεις έχουν παύσει τις σχετικές εμπορικές τους 
δραστηριότητες. 


Άρθρο 14 

(άρθρο 14 της Οδηγίας 2008/43/ΕΚ) 
Υποχρεώσεις των επιχειρήσεων 

Οι επιχειρήσεις που εμπίπτουν στον τομέα των εκρη¬ 
κτικών υλών υποχρεούνται- 
α) να τηρούν ηλεκτρονικό αρχείο όλων των στοιχεί¬ 
ων αναγνώρισης των εκρηκτικών υλών, μαζί με όλες 
τις σχετικές πληροφορίες, συμπεριλαμβανομένων του 
τύπου της εκρηκτικής ύλης, της εταιρείας ή του ατόμου 
που έχει αναλάβει τη φύλαξή της- 
β) να καταγράφουν τον τόπο στον οποίο βρίσκεται 
κάθε εκρηκτική ύλη ενόσω η εκρηκτική ύλη είναι στην 
κατοχή τους ή υπό τη φύλαξή τους, έως ότου μεταφερ¬ 
θεί σε άλλη επιχείρηση ή χρησιμοποιηθεί 
γ) σε τακτικά χρονικά διαστήματα να ελέγχουν το 
σύστημα συλλογής στοιχείων που εφαρμόζουν, προκει- 
μένου να εξασφαλίσουν την αποτελεσματικότητά του 
και την ποιότητα των καταγραφόμενων στοιχείων 
δ) να τηρούν και να φυλάσσουν τα συλλεγόμενα στοι¬ 
χεία, συμπεριλαμβανομένης της αποκλειστικής αναγνώ¬ 
ρισης, για την περίοδο που ορίζεται στην παράγραφο 
3 του άρθρου 14. 

Για το σκοπό του στοιχείου δ), η επιχείρηση, σε πε¬ 
ρίπτωση εκρηκτικών υλών που παρασκευάζονται ή ει- 
σάγονται πριν από την 5η Απριλίου 2012 τηρεί αρχεία 
σύμφωνα με τις υφιστάμενες εθνικές διατάξεις. 

ε) να προστατεύουν τα συλλεγόμενα στοιχεία από 
τυχαία ή εσκεμμένη ζημία ή καταστροφή ή διαρροή σε 
τρίτα μη αρμόδια πρόσωπα. 

στ) να παρέχουν στις αρμόδιες αρχές, έπειτα από 
αίτησή της πληροφορίες σχετικά με την καταγωγή και 
τον τόπο στον οποίο βρίσκεται κάθε εκρηκτική ύλη κατά 
τη διάρκεια του κύκλου ζωής της και σε όλα τα στάδια 
της αλυσίδας εφοδιασμού. 

ζ) να ανακοινώνουν στις αρμόδιες αρχές το όνομα και 
τα στοιχεία ενός ατόμου που είναι σε θέση να παράσχει 
τις πληροφορίες που προβλέπονται στο στοιχείο στ) σε 
ώρες εκτός του συνήθους ωραρίου εργασίας. 

η) Οι κατασκευαστές και οι έμποροι εκρηκτικών υλών, 
δημιουργούν σχετικές στήλες, στα τηρούμενα - προ- 
βλεπόμενα βιβλία, από τις υπ’ αριθ.: α) 3009/2/26α από 
18.6.1994 (ΦΕΚ Β' 513) και β) 3009/2/27γ από 21.9.1994 
(ΦΕΚ Β' 795) αποφάσεις Υπουργού Δημόσιας Τάξης, 
αντίστοιχα, στις οποίες καταχωρούν εντός πέντε (5) 
εργάσιμων ημερών, όλα τα στοιχεία αναγνώρισης εκρη¬ 
κτικών υλών, μαζί με όλες τις σχετικές πληροφορίες, 
συμπεριλαμβανομένου του τύπου της εκρηκτικής ύλης 
της εταιρείας». 

Παράλληλα με τα προβλεπόμενα βιβλία, υποχρεούνται 
να τηρούν μηχανογραφημένα τα ανώτερα στοιχεία, τα 
οποία θα καταχωρούνται στα τιμολόγια η τα δελτία 
αποστολής κατά την πώληση. 

θ) Να επιτρέπουν ανά πάσα στιγμή στις αρμόδιες 
υπηρεσίες του Υπουργείου Ανάπτυξης και αστυνομι¬ 
κούς των οικείων υπηρεσιών τη διενέργεια ελέγχων 
των ανωτέρω βιβλίων και στοιχείων και την πρόσβαση 
τους στα τηρούμενα μηχανογραφημένα στοιχεία και να 
παρέχουν σ’ αυτούς κάθε αναγκαία για την εκτέλεση 
του έργου τους διευκόλυνση. 

ΚΕΦΑΛΑΙΟ 4 

ΕΠΟΠΤΕΙΑ ΑΓΟΡΑΣ - ΕΛΕΓΧΟΙ - ΚΥΡΩΣΕΙΣ 

Αρθρο 15 
Εθνική Αρχή 

1. Αρμόδια Εθνική Αρχή για την θέσπιση συστήματος 
αναγνώρισης ορίζεται η Γενική Γραμματεία Βιομηχανίας 
του Υπουργείου Οικονομίας, Ανταγωνιστικότητας και 
Ναυτιλίας. 

2. Η Γενική Γραμματεία Βιομηχανίας διαβιβάζει αμε- 
λητί τα στοιχεία αναγνώρισης στο Τμήμα Όπλων και 
Εκρηκτικών της Διεύθυνσης Κρατικής Ασφάλειας του 
Αρχηγείου Ελληνικής Αστυνομίας (άρθρο 7 παρ. 4 πε- 
ρίπτ. ζ' του π.δ.14/2001), για την ηλεκτρονική τους κα- 
ταχώρηση στο αρχείο που τηρείται από την Υπηρεσία 
αυτή, σύμφωνα με τις διατάξεις του άρθρου 28 παρ. 3 
του ν.2168/1993 και του άρθρου 17 του π.δ.455/1995. 

Άρθρο 16 

Κυρώσεις 

1. Σε οποιονδήποτε παρασκευάζει ή εισάγει ή συναρμο¬ 
λογεί ή διαθέτει στην αγορά εκρηκτικές ύλες εμπορικής 
χρήσης, κατά παράβαση των διατάξεων του παρόντος, 
επιβάλλεται πρόστιμο από 20.000 μέχρι 80.000 ευρώ με 
απόφαση του προϊσταμένου της αρμοδίας υπηρεσίας 
της Γενικής Γραμματείας Βιομηχανίας του Υπουργεί¬ 
ου Οικονομίας, Ανταγωνιστικότητας και Ναυτιλίας. Σε 
περίπτωση υποτροπής το ανωτέρω πρόστιμο διπλα¬ 
σιάζεται. 

Με την ίδια απόφαση δύναται να διαταχθεί απόσυρση 
από την κυκλοφορία και απαγόρευση διάθεσης των 
ανωτέρω προϊόντων στην αγορά με μέριμνα των κατά 
τόπους αστυνομικών Αρχών. 

2. Κάθε απόφαση πρέπει να αιτιολογείται και να κοινο¬ 
ποιείται στον ενδιαφερόμενο εγκαίρως προκειμένου να 
ασκήσει προσφυγή ενώπιον του Υπουργού Οικονομίας, 
Ανταγωνιστικότητας και Ναυτιλίας εντός αποκλειστικής 
προθεσμίας τριάντα (30) ημερών από της κοινοποιήσε- 
ώς της άλλως από τότε που έλαβε γνώση. 

Ο Υπουργός αποφασίζει επί της προσφυγής εντός 
εξήντα (60) ημερών από της υποβολής της εις αυτόν. 

Αφού ασκηθεί η προσφυγή μπορεί ο Υπουργός να 
αναστείλει την εκτέλεση της απόφασης κατά της οποί¬ 
ας ασκήθηκε η προσφυγή τριάντα (30) το πολύ ημέρες. 
Στην περίπτωση αυτή ο Υπουργός αποφασίζει επί της 
προσφυγής εντός τριάντα (30) ημερών. 

3. Στους παραβάτες της παρ. 1 δύναται να επιβάλλεται 
και προσωρινή, μέχρι τριών (3) μηνών ή και οριστική 
αφαίρεση των σχετικών αδειών εισαγωγής, παρασκευής, 
εμπορίας, αγοράς, μεταφοράς, κατανάλωσης εκρηκτι¬ 
κών υλών, ανάλογα με τη σοβαρότητα της παράβασης, 
με αιτιολογημένη απόφαση των αρμόδιων υπηρεσιών 
του Υπουργείου Προστασίας του Πολίτη, που χορήγη¬ 
σαν τις πιο πάνω άδειες, ανεξάρτητα από την αφαίρεση 
ή μη των σχετικών αδειών λειτουργίας εργοστασίων 
παραγωγής ή αποθηκών των παραπάνω υλών. 

4. Κατά της απόφασης της παρ. 3 επιτρέπεται προ¬ 
σφυγή ενώπιον του Υπουργού Προστασίας του Πολίτη 
εντός προθεσμίας τριάντα ημερών (30) ημερών από της 
κοινοποίησης στον ενδιαφερόμενο της απόφασης. 

5. Ο Υπουργός στον οποίο υποβάλλεται η, κατά την 
προηγούμενη παράγραφο, προσφυγή οφείλει να γνω¬ 
στοποιήσει στον ενδιαφερόμενο την απόφασή του επί 
της προσφυγής εντός εξήντα (60) ημερών και μπορεί 


να αναστείλει την εκτέλεση της απόφασης, κατά της 
οποίας ασκήθηκε η προσφυγή για τριάντα (30) το πολύ 
ημέρες. Στην τελευταία αυτή περίπτωση ο Υπουργός 
Προστασίας του Πολίτη αποφασίζει επί της προσφυγής 
εντός τριάντα (30) ημερών. 

ΚΕΦΑΛΑΙΟ 5 

ΤΕΛΙΚΕΣ ΔΙΑΤΑΞΕΙΣ - ΠΑΡΑΡΤΗΜΑ 
Άρθρο 17 

Παρατίθεται κατωτέρω παράρτημα το οποίο αποτελεί 
αναπόσπαστο μέρος του παρόντος και ισχύει ως εξής: 

ΠΑΡΑΡΤΗΜΑ 

Η αποκλειστική αναγνώριση περιλαμβάνει: 

1. ένα αναγνώσιμο από τον άνθρωπο μέρος της, το 
οποίο περιλαμβάνει τα ακόλουθα: 

α) το όνομα του κατασκευαστή- 

β) έναν αλφαριθμητικό κωδικό που περιλαμβάνει: 

ί) 2 γράμματα τα οποία προσδιορίζουν το κράτος 
μέλος (τόπος παραγωγής ή εισαγωγής στην κοινοτική 
αγορά, π.χ. ΘΒ = Ελλάδα), 

ίί) 3 ψηφία τα οποία προσδιορίζουν την ονομασία της 
μονάδας παραγωγής (τα οποία ορίζονται από την εθνική 
αρχή), 

ϋΙ) τον αποκλειστικό κωδικό προϊόντος και τις υλι- 
κοτεχνικές πληροφορίες που προβλέπονται από τον 
κατασκευαστή. 

2. ένα ηλεκτρονικά αναγνώσιμο μέρος της, με τη μορ¬ 
φή γραμμικού κωδικού (όαίΌοάθ) ή/και πινακοποιημένου 
κωδικού, το οποίο συνδέεται άμεσα με τον αλφαριθμη¬ 
τικό κωδικό αναγνώρισης. 

Για παράδειγμα: 


ΑΙβι ΕχρΙοίΐοββ ΙίηήΙβά 



ΟΚ.023 100806 Β 34512 345101 


3. Γ ια τα προϊόντα που είναι υπερβολικά μικρά ώστε 
να τεθεί ο αποκλειστικός κωδικός προϊόντος και οι υλι- 
κοτεχνικές πληροφορίες που προβλέπονται από τον 
κατασκευαστή, θεωρούνται επαρκείς οι πληροφορίες 
που προβλέπονται στα σημεία 1 β) ί), 1 β) ϋ) και 2. 

Άρθρο 18 
Έναρξη ισχύος 

Η εφαρμογή των διατάξεων του παρόντος Προεδρικού 
Διατάγματος, αρχίζει από τις 5 Απριλίου 2012. 

Η δημοσίευση και η εκτέλεση του παρόντος Προεδρι¬ 
κού Διατάγματος, ανατίθεται στον Υπουργό Οικονομίας, 
Ανταγωνιστικότητας και Ναυτιλίας και στον Υπουργό 
Προστασίας του Πολίτη. 

Λευκάδα, 6 Αυγούστου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

